Պապոյանի խոսքով, ինքը, համապատասխան մարմինների ներկայությամբ, սահմանված ընթացակարգով օրեր առաջ խողովակի փորձանմուշ է ուղարկել. «Հանձնաժողով է կազմվել ընթերակաների հետ միասին, նմուշ է վերցվել, փաթեթավորվել ու կնքվել է, հետո նոր ուղարկվել, որ հանկարծ վաղը մյուս օր շինարարը չասի, թե դա իր խողովակը չէ»: Գյուղապետը վստահեցնում է՝ ինքը եւս շահագրգռված է, որ իրականությունը պարզվի, բայց ոչ թե ներկայացվի այնպես, ինչպես որ որոշ մարդիկ են ցանկանում: Ինչ վերաբերվում է բնակիչների այն դիտարկմանը, թե գյուղապետն անձամբ է ընդունել ու ստորագրել ջրագծի ավարտական ակտը, հետեւաբար, պետք է իմանար կառուցման ընթացքում առաջացած թերությունների մասին, համայնքի ղեկավարը նշեց, որ ինքը միայն ստորագրել է, իսկ որակի պատասխանատուն որակը վերահսկող համապատասխան ընկերությունն է, ում եւ վճարվել է, իսկ եթե ուսումնասիրությունների արդյունքում չարաշահումներ կհայտնաբերվեն, ուրեմն պետք է պատասխան տան բոլորը: